Rijeka, 3. veljače 2020.g.

**NAJAVA DOGAĐANJA I POZIV ZA MEDIJE**

**U *DNEVNOM BORAVKU* SUSJEDSTVA KOSTRENA EUROPSKE PRIJESTOLNICE KULTURE**

**PREDSTAVLJA SE UDRUGA EKOREGIJA KOSTRENA**

**U utorak, 4. veljače 2020.g. u *Dnevnom boravku* susjedstva Kostrena** (Sveta Lucija 14, Kostrena Sveta Lucija), **jednom od 27 susjedstava Europske prijestolnice kulture, u 18.30 sati bit će održano predstavljanje udruge Ekoregija Kostrena.**

**O tome kako je udruga Ekoregija nastala i na koji je način osnivanje udruge povezano s pomorstvom te kako su pomorci donosili egzotične primjerke biljaka i začina sa svojih putovanja, čime su utjecali na kostrensku floru govorit će predsjednica udruge Ekoregija Kostrena Ljiljana Opančar i tajnica udruge Ela Boljat.**

**Ideja udruge Ekoregija Kostrena je uključivanje svih ljudi u aktivnosti vezane uz okoliš s temeljnim ciljem vraćanja prirodi uzgojem hrane i biljaka te predstavljanje kostrenskog Rasadnika, kao primjer svima koji imaju vrtove i balkone ili samo vaze, u svrhu zaštite i očuvanja okoliša.**

**Ulaz je slobodan.**

***Dnevni boravak*** mjesto je **susreta i druženja** u svakom od 27 susjedstava Rijeke 2020 – Europske prijestolnice kulture, kojim se potiče **stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće**. *Dnevni boravci* 27 susjedstava smišljeni su kao svojevrsni **nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice**. Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava**.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42